Document ID: 32006D0883

ODLOČBA KOMISIJE
z dne 5. decembra 2006
o spremembi Odločbe 2006/80/ES glede Slovenije
(notificirano pod dokumentarno številko C(2006) 5797)
(Besedilo v slovenskem jeziku je edino verodostojno)
(2006/883/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/102/EGS z dne 27. novembra 1992 o identifikaciji in registraciji živali (1) in zlasti člena 3(2) Direktive,
ob upoštevanju naslednjega:
(1)
Direktiva 92/102/EGS določa minimalne zahteve za identifikacijo in registracijo živali, ne da bi vplivala na podrobnejša pravila Skupnosti, ki se lahko uvedejo z namenom izkoreniniti ali nadzorovati bolezen.
(2)
V skladu s členom 3(1) Direktive 92/102/EGS morajo države članice zagotoviti, da ima pristojni organ posodobljen seznam vseh kmetijskih gospodarstev, ki imajo živali, ki jih zajema navedena direktiva, in se nahajajo na njihovem ozemlju.
(3)
Po členu 3(2) Direktive 92/102/EGS se državam članicam lahko dovoli, da iz seznama kmetijskih gospodarstev iz člena 3(1) navedene direktive izključijo fizične osebe, ki imajo enega samega prašiča, namenjenega za lastno uporabo ali prehrano, pod pogojem, da je ta žival pregledana pred vsakim prevozom, kakor je določeno v navedeni direktivi.
(4)
Odločba Komisije 2006/80/ES (2) nekaterim državam članicam dovoljuje uporabo odstopanja iz člena 3(2) Direktive 92/102/EGS za kmetijska gospodarstva z enim samim prašičem.
(5)
Slovenija je zaprosila za dovoljenje iz člena 3(2) Direktive 92/102/EGS za kmetijska gospodarstva z enim samim prašičem in predložila ustrezna zagotovila v zvezi s pregledi, določenimi v navedeni direktivi.
(6)
Zato je primerno, da se Sloveniji dovoli uporaba omenjenega odstopanja.
(7)
Odločbo 2006/80/ES je zato treba ustrezno spremeniti.
(8)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2006/80/ES se nadomesti z besedilom iz Priloge k tej odločbi.
Člen 2
Ta odločba je naslovljena na Republiko Slovenijo.
V Bruslju, 5. decembra 2006

Labels: 18
15
6